
DISSERTATIO  MEDICA 


■  INAUGCRAUS 

A 

DE 

JECORIS  INFLAMMATIONE. 


Gulielmo  Holbrook  Peat  Auctore. 


Huic  morbo  medici  omnium  seculorum  studium 
suum  operamque  dederunt.  Inter  veteres  Hip¬ 
pocrates,  Aret^us,  Trallianus,  aliique,  de 
hoc  quodammodo  egerunt;  inter recentiores  WiNS- 
Low,  Heberden,  Cullen,  et  alii  satis  clari 
viri ;  variasque  sententias  de  propria  sede  morbi 
tenuerunt.  Etenim  a  Winslow  morbus  ex  ge¬ 
nerali  inflammatione  ramorum  arteriae  hepaticae 
proficisci  putabatur ;  a  Cullen  autem  extremae 
arteriae  solummodo  affici  existimabantur;  et  ab 
Heberden,  denique,  ipsum  jecur  (unde,  uti  arbi- 

tror,  intelligebat  substantiam  ejus  parenchyma¬ 
tosam)  primaria  sedes  morbi  nunquam  esse  crede¬ 
batur.  Alii,  huic  sententiae  faventes,  arbitrantur 
inflammationem  tunicam  membranosam  jecoris  so¬ 
lum  afficere  ;  negantque  substantiam  ejus  unquam 
inflammari.  Alienum  esset  hoc  loco  has  diversas 
opiniones  curiose  prosequi  :  quantum  vero  colli¬ 
gere  possum,  CuLLEN  maxime  assentior ;  cujus 
quidem  sententia  conjecturas  Heberden  quo¬ 
que  et  WiNSLOW  quodammodo  comprehendit. 

Si  enim  extremi  rami  hepaticae  arteriae  pri¬ 
mum  afficiuntur,  verisimile  est  fore,  ut,  ubi  in¬ 
tenditur  inflammatio,  totam  arteriam  occupet,  at¬ 
que  ita,  ex  ipsa  vicinitate,  ipsam  substantiam  pa¬ 
renchymatosam  quoque.  Quinetiam  hanc  proxi¬ 
mam  partem  interdum  affici  manifestum  esse  vi¬ 
detur,  ex  rotundis  illis  albidisque  tuberculis,  quae 
tam  saepe  in  jecinore  eorum  qui  mortui  sunt  ex 
ejus  inflammatione  reperiuntur;  quae  tubercula, 
mea  quidem  sententia,  ex  longa  inflammatione, 
non  modo  arteriae  hepaticae,  verum  etiam  sub¬ 
stantiae  parenchymatosae,  semper  nascuntur.  Haec 
tamen  ita  dico,  ut  non  negem  tunicam  membra¬ 
nosam  jecinoris  saepe  primum  affici ;  id  quod  cor¬ 
porum  sectiones  satis  superque  ostenderunt. 

Solent  quidem  scriptores  hunc  morbum  in  Acu¬ 
tum  Diuturnum  que  discernere  :  quae  vero  subji¬ 
ciam  ad  priorem  potius,  atque  adeo  pene  solum, 
pertinebunt. 


DE  JECORIS  INFLAMMATIONIS  SIGNIS. 


Cognoscitur  hic  morbus  his  potissimum  in¬ 
diciis  :  febre ;  tensione  doloreque  dextri  hypochon¬ 
drii,  modo  pungentibus,  tanquam  in  pleuritide, 
modo  obtusis  ;  dolore  intento  ad  claviculam  sum¬ 
mumque  humerum  dextrum ;  cubandi  in  sinis¬ 
trum  latus  difficultate ;  difficili  spiritu ;  arida  tus¬ 
sicula;  vomitu  atque  singultu.  Talis,  igitur,  a 
CuLLEN  definitio  morbi  est.  S  au  vage  aliique 
adjecerunt  flavedinem  oculorum^ atque  faciei,  cum 
urina  seroque  sanguinis  felle  tinctis,  et  interdum 
super  cutem  eruptionibus.  Haec  tamen  a  Cul- 
LEN  ideo  omittuntur,  quia  putat  haec  indicia  esse 
interclusorum  ductuum  fellis,  magisque  effectus 
inflammationis  quam  signa  esse ;  atque  ita  raro 
reperiuntur  in  simplicis  inflammationis  manifes¬ 
tissimis  exemplis. 

Jecoris  autem  inflammatio,  tanquam  caeteri 

morbi  febriles,  ab  horroribus  fere  incipit ;  quos  bre¬ 
vi  subsequitur  hebes  dolor  dextri  lateris,  protinus 
subter  costas  nothas ;  qui  dolor  modo  plures  horas 
urget,  modo  quiescit,  nisi  tum  cum  homo  in  ad¬ 
versum  latus  cubat.  Quae  vero  pars  jecinoris  af¬ 
ficiatur,  judicamus  maxime  ex  hoc  dolore,  aut 
adaucto  aut  levato  certis  posituris  corporis.  Quod 
si,  igitur,  is  plurimum  intenditur,  ubi  homo  in  si¬ 
nistrum  latus  decumbit,  (id  quod  fere  accidit), 
colligimus  inflammationem  tunicam  jecoris  maxi¬ 
me  infestare.  Rursus,  si  dolor  minuitur  in  ven¬ 
trem  cubando,  reditque  vehementer  ubi  homo  in 
dorsum  decumbit,  fas  est  putare  cavam  partem 
jecinoris  potissimum  affici.  Denique,  si  neutra 
ex  his  posituris  dolor  lenitur,  magis  vero  tolera¬ 
bilis  est,  ubi  homo  sedet,  scire  licet  totum  viscus 
morbo  implicari,  maximeque  structuram  ejus  in¬ 
teriorem.  In  hoc  morbo  alvus  fere  tarda  est, 
quodque  dejicitur  plerumque  obscurum  aut  cine¬ 
reum  est,  ostenditque  deficiens  fel ;  uti  accidit  si¬ 
quando  ductus  communis  choledocus  intercludi¬ 
tur.  >  Ubi  tale  impedimentum  lente  accedit,  non 
raro  fit  ut  tunica  conjunctiva  oculorum  aspectum 
flavum  sanguineumque  ostendat ;  ad  hoc,  vultus 
subtristis  est,  repraesentatque  quodammodo  faciem 

Hippocraticara.  Hoc  proximum  signum  quidem 
longam  inflammationem  jecinoris  praecipue,  ne¬ 
que  tamen  proprie,  ostendit,  siquidem|  fere  sem- 
per  animadvertitur,  quoties  spiritus  multum  ex¬ 
citatur,  simulque  descensus  septi  transversi  acu¬ 
tum  dolorem  movet.  Quoniam  vero  morbus  ali- 
cujus  partis  functiones  omnium  vicinarum  aliqua¬ 
tenus  semper  impedit,  jecoris  inflammatio  multa 
mala  aliarum  partium  interdum  concitat ;  quae 
debemus  summa  opera  considerare,  ne  quando 
fallamur  putando  has  partes  per  se  et  proprie  .la¬ 
borare.  Igitur,  caeteris  indiciis  jecoris  inflammati 
accedit  tussis,  spiritusque  difficilis,  quorum  uter¬ 
que  subito  plenoque  spiritu  adaugetur ;  quod  qui¬ 
dem  difficile  explicatu  non  est :  ubi  enim  spiri¬ 
tus  subito  trahitur,  septum  transversum  deprimi¬ 
tur  jecurque  comprimit,  unde  acutus  dolor  est ; 
quem  ut  arceat,  aeger  spiritum  crebro  subitoque 
accipit,  quod  ubi  saepe  fit,  membrana  mucosa 
bronchorum  valde  irritatur,  aridaque  tussis  sub¬ 
sequitur.  Diximus  dolorem  plerumque  esse  hu¬ 
meri  dextri;  atque  hoc  tanquam  proprium  sig¬ 
num  morbi  a  quibusdam  accipitur.  Hic  tamen 
perpetuus  non  est ;  atque  ita  multos  peritos  me¬ 
dicos  reperimus,  qui  nolunt  hoc  signum  proprium 

morbo  esse ;  etsi  explicatio  ejus,  ubi  accidit,  non 
est  improbabilis.  Quod  si’  nimium  fel  secretum 
fuit,  vomitus  non  raro  accidit,  quia  tam  celeriter 
fel  effunditur,  ut  in  ventriculum  fluat,  nisi  ubi 
deorsum  spectat,  cura  crebras  dejectiones  movet. 
Interdum  singultus  accidit ;  qui  concitari  potest 
aut  felle  in  ventriculum  effuso,  aut  ex  ipsa  vicini¬ 
tate  jecinoris  septique  transversi.  Pulsus  autem 
in  hoc  morbo  plenus  durusque  est,  et  si  inflam¬ 
matio  sita  est  prope  partem  concavam  jecinoris, 
non  raro  accidit  ut  intermittens  sit,  id  quod  vide¬ 
tur  explicari  posse  ex  compressione  venae  cavae, 
per  tumidum  jecur,  ibi  ubi  thoracem  ingreditur. 
His  signis  Hr  Johnson  in  optimo  suo  libro  de 
Morbis  Jecinoris  duq  alia  adjecit.  Neque  enim 
(ut  ille  inquit)  raro  accidit,  etsi  non  enumeratur 
plerisque  auctoribus  inter  hujus  morbi  mala,  ut 
sit,  non  modo  in  acuta,  sed  etiam  in  longa  specie 
ejus,  adurens  quidam  dolor  in  reddenda  urina, 
quem  idem  Dr  Johnson  commixto  cum  ea  felli 
tribuit;  conjectura  quidem  haud  absimilis,  si  con¬ 
sideramus  quam  celeriter  iste  humor  in  corpus 
absorbeatur,  siquando  liberum  ejus  iter  ad  intes¬ 
tina  impeditur.  Alterum  autem  signum  quod 
memorat  Johnson  ad  mentem  pertinet,  quae,  ut 

ille  ait,  in  utraque  specie  ejus  mali,  solet  magis 
purturbari  quam  in  ulla  alia  inflammatione,  nisi 
cerebri,  cui  corpus  humanum  obnoxium  est.  Se¬ 
quentia  verba  adjicit  :  “  This  probably  results, 
partly  from  the  sympathy  which  we  observe  be- 
tween  the  head  and  liver,  but  principally  from 
the  suspension  or  deran gement  of  the  biliary  se- 
cretion,  which  exerts  a  pecidiar  influence  over  the 
mental  functions.”  Hujus  rei  satis  notabile  ex¬ 
emplum  reperimus  in  libro  illo,  The  Medico- 
chirurgical  Quarterly  Review,  June  1822 sub 
quo  vehemens  tristitia  acutam  inflammationem 
jecinoris  concitavit,  quae,  post  breve  spatium,  ho¬ 
minem  interemit.  Hoc,  si  nihil  aliud,  illud  cer¬ 
te  ostendit,  summum  commercium  inter  jecur 
mentemque  interesse. 


DE  INFLAMMATIONIS  JECORIS  TER¬ 
MINATIONIBUS. 

Tanquam  caeteri  morbi  inflammatorii,  hic 
quoque  finiri  potest  aut  resolutione,  ut  dicitur, 
aut  adhaesione,  suppurationeve  et  abscessu,  qui 
abscessus  potest  aut  intus  rumpi,  aut  extrorsum 


S  M  I^FLAMMAlilO 

gpectare.^^  I>icitur  quoque  interdum  terminari 
aut  scirrho,  aut  gangrsena ;  verum  hoc  nimis  raro 
accidit,  quam  ut  inter  solitas  terminationes  morbi 
enumeretur.  Quod  si  malum  resolutione  finitu¬ 
rum  est,  signa  ejus  gradatira  imminuuntur.  Pul¬ 
sus  mollior  fit,  febris  lenitur,  dejectionesque  minus 
durae  sunt,  coloremque  cinereum  amittunt;  atque 
hoc  quidem,  ut  quod  ostendat  fel  solito  modo  excer¬ 
ni,  optimum  signum  est.  Interdum,  ubi  morbus 
ex  calculo  ortus  est,  descensus  ejus  per  intestina 
movet  copiosum  fluxum  dejectionum  biliosarum; 
quae  nimis  subito  sisti  non  debent,  sed  potius 
"'emollientibus  potionibus  adjuvari. 

Altera  terminatio  est  adhaesio,  quae  hanc  in¬ 
flammationem  satis  saepe  sequitur,  quaeque  tan¬ 
tillum  incommodum  movere  solet,  ut  vix  ullis 
propriis  signis  cognoscatur.  Quod  si  vero  homo 
ex  intemperantia  aliave  ulla  causa  morbo  denuo 
correptus  fuerit,  periculum  suppurationis  majus 
^  fortasse  erit,  vel  inflammatio  peritonaei,  inflamma- 
tioni  jecinoris  potest  accedere.  Fortasse,  solum 
"  indicium  ex  quo  hanc  terminationem  suspicari 
'  possumus,  illud  est,  quod,  ubi  homo  plenum  spiri- 

r-i;  ■  ^ 

’  '  tum  trahit,  aliove  ullo  modo  septi  transversi  ;uc- 

tionem  adauget,  aliquid  doloris  teusionisqu^  in 
parte  sentit. 

At  suppurationis  insequenda  testimonia  sunt. 
Inflammatio  lente  decedit,  febrisque  naturam  in¬ 
termittentis  potius  quam  ardentis  sibi  assumit. 
Sequuntur  horrores;  quibus  succedit  suffusa  fa¬ 
cies  cum  sensu  aucti  ponderis  vel  magnitudinis 
partis  affectae.  Dolor  multum  minuitur  vel  om¬ 
nino  desinit,  aut,  si  perstat,  certe  minus  acutus 
fit.  Propria  sedes  autem  abscessus  non  sine  dif¬ 
ficultate  cognoscitur ;  etsi,  quoniam  plurimum 
pertinet  ad  rem,  debemus  omnibus  modis  uti  ad 
eam  deprehendendam.  Atque  si  coitus  materiae 
est  ad  partem  concavam  jecinoris,  prope  imam 
oram  ejus,  interdum  procedit  ultra  hanc  oram; 
quod  ubi  accidit,  possumus  admoto  digito  sedem 
ejus  sentire,  atque  adeo,  si  magis  processerit,  ipsum 
circumfluentem  humorem.  Si  rursus  superior  gib¬ 
baque  pars  jecinoris  abscesserit,  aliquando  evenit, 
ut  septum  transversum  pleuraque  costalis  malo 
afficiatur;  quinetiam  dicitur  abscessus  interdum 
per  ipsa  interstitia  costarum  protrudi,  atque  ita 
ibi  quoque  admota  manu  sentiri  posse.  Nonnuh- 
quam  ima  pars  dextri  pulmonis  abscessu  afficitur; 
quod  ubi  evenit,  pus  saepe  tussiendo  ejicitur. 

Longe  autem  saepius  idem  pus  inter^pleuram  cos¬ 
talem  pleuram  que  pulmonalem- colligitur,  isque 
morbus  'fit  quem  Empyema  vocare  'solemus.  De- 
nique  interdum  accidit  ut  abscessus  aut  ventricu¬ 
lo  aut  intestinis  adhaereat ;  atque  ita  pus  aut  pro¬ 
tinus  evomitur,  aut  cum  dejectionibus  simul  de¬ 
scendit,' 

DE  MODO  DIGNOSCENDI  JECINORIS 
INFLAMMATIONEM. 

,  Jecoris  inflammatio  modo  per  se  oritur/modo 
cum  aliis  morbis,  uti  pulmonis  inflammatione  vel 
ventriculi,  conjungitur ;  quodque  pejus  est,  inter¬ 
dum  per  errorem  alteruter  ex  his  morbis  esse  pu- 
tatur;  atque  ita  parum  commode  ^  curatur.  A 
priori  autem  potest  discerni  per  dolorem,  qui  in 
Hepatitide  ad  sinistrum  humerum  extenditur,  qui-  ^ 
que,  si  spiritus  lente  ducitur,  non  multum  adau¬ 
getur ;  idem  vero  in  pulmonis  inflammatione  hac  ' 
actione  plurimum  intenditur.  PraetereaJ  in  Hej^a- ^ 
titide  molestia  multum  augetur  sr  compressio 'ih  '^ 
oras  costarum  ,  notharum  'a  dextro  latere  admbve-'^^ 
tur ;  quod  noii  pariter^in  pulmoraS‘ihflaihmitid^ 

accidit.  Denique  tussis, -quae  in  posteriore  mor¬ 
bo  eodem  tempore  quo  dolor  evenit,  in  Hepatitide^ 
dolorem  subsequitur;  atque  ita  eadem  tussis  in 
hoc  morbo  brevis  et  sicca  est,  in  illo  autem  spu¬ 
tum  movet. 

At  Hepatitis  ab  inflammatione  ventriculi  maxi¬ 
me  dignoscitur,  ideo  quia  irritabilitas  sensibili tas- 
que,  quae  reddunt  posteriorem  morbum  tam  mo¬ 
lestum  tamque  periculosum,  in  priore  longe  mi¬ 
nores  sunt.  Quo  autem  facilius  inter  hos  duos 
morbos  discernamus,  necessarium  est  ut  conside¬ 
remus  quae  sit  natura  febris  quae  utrum  que  comi¬ 
tatur;  ut  quae  in  Gastritide  typhoidea  esse  dicatur, 
pulsusque  creber  durusque  et  exiguus  sit,  in  Hepati¬ 
tide  autem  febris  ardens  esse  solet, pulsusque  plenus 
et  validus  est.  Praeterea  sedes  doloris  plurimum 
confert  ad  inflammationem  jecoris  a  ventriculi 
discernendam  ;  ;atque  adeo  quod  homo  in  priore 
raro  potest  commode  cubare  nisi  in  eorruptum  la-’^^ 
tus.  Supersunt  plurima  alia  signa  minoris  mo¬ 
menti,  unde  possumus  Hepati tidem,  non  modo  a 
ventriculi  inflammatione,  sed  ab  .aliis  omnibus 
malis,  discernere ;  verum  haec  curiosius  memorare 
et  longum  est  et  parum  necessarium,  ut  quae  ex 
praecedente  historia  morbi  colligi  facile  possint. 

DE  PRAESAGIO  IN  JECORIS  INFLAMMATIONE. 

In  hoc  morbo,  tanquam  in  caeteris  pene  omni¬ 
bus,  certum  praesagium  dare  difficillimum  est; 
colligendumque  id  est,  maxima  ex  parte,  ex  levi¬ 
tate  gravitateve  ipsius  morbi.  Plerumque  vero, 
-si  medicus  mature  in  morbo  accedit,  isque  non 
gravissimus  est,  praesagium  felix  esse  potest.  Sin 
vero  morbus  jam  vetustus  factus  fuerit,  remedia¬ 
que  sero  admota  sint,  solet  lente  procedere  donec 
jecur  plurimum  vitiatur,  idque  maxime  si  aut 
cum  struma  aut  cum  aliis  morbis  internis  conjun¬ 
gitur.  Quod  si  igitur  morbus  neque  vehemens 
est,  et  remediis  cedit,  judicamus  fore  (id  quod 
optimum  est)  ut  in  resolutione  finiatur ;  rursus 
si  aut  gravior  est,  aut  diutius  perstat,  idque  ita 
-ut  solitis  remediis  non  leniatur,  existimamus iaut 
suppurationem  futuram  esse,  aut  aliquam  aliam 
-ex  minus  felicibus  terminationibus,  de  quibus  lo¬ 
co  suo  jam  dixi.  .  r  3  eaao  an 

DE  JECORIS  INFLAMMATIONIS  CAUSIS. 

Divisio  causarum  omnium  morborum  in  >Prae- 
disponentes,  excitantesque  esse  consuevit;  de  prio¬ 
ribus  igitur  primum  loquor.  Hic  morbus  raro 
ante  adultam  setatem  accidit;  quo  tempore plures 
mutationes  in  corpore  fiunt,  quibus  magis  ob¬ 
noxium  redditur  omnibus  malis  quae  ex  sanguinis 
congestione  proficiscuntur.  Pari  ratione  explica¬ 
tur  cur  viri  saepius  quam  foeminse  hoc  morbo  con¬ 
flictentur;  cum  enim  hoc  tempore  vitae  similes 
mutationes  in  utrisque  fiant,  natura  foeminis  pro¬ 
prios  modos  dedit,  quibus  sanguinis  aequalem  cur¬ 
sum  per  corpus  retineant,  malaque  ex  ejus  con¬ 
gestione  ita  arceant.  Haec  igitur  de  aetate  atque 
sexu  ;  sed  praeter  haec,  sunt  qui  huic  morbo  con¬ 
genitam  quasi  proclivitatem  habent,  quae  proclivi¬ 
tas  cognoscitur  aut  nimia  copia  fellis,  aut  inaequa¬ 
li  ejus  secretione.  lidem  quoque  corporis  plenio¬ 
ris  esse  solent,  fereque  iracundi  sunt,  .et  tam  ten¬ 
sam  structuram  fibrae  musculosae  habent,  ut  pri¬ 
mo  aspectu  validissimi  robustissimique  esse  vi¬ 
deantur. 

At  causge  quse  morbum  protinus  movent  esse 
possunt  veliementiores  affectus  animi,  quales  sunt 
terror,  ira,  tristitia,  gaudium,  cseteraque  omnia 
quae  aliarum  partium  inflammationem  vulgo  ex¬ 
citant.  Ex  his  praecipuae  sunt,  subitae  mutationes 
tempestatis,  frigus,  maximeque  si  tum,  cum  cor¬ 
pus  admodum  calefactura  est,  homo  frigidum  ali¬ 
quid  bibit,  vehemens  exercitatio,  cujuscunque  ge¬ 
neris  haec  sit,  et  denique  omnis  intemperantia,  si¬ 
ve  in  cibis  sive  in  potionibus,  praecipue  vero  in 
posterioribus,  idque  maxime  si  homo  ardentes  hu¬ 
mores  sibi  nimiuscule  indulgere  solitus  est;  at¬ 
que  ita  hujusmodi  potiones,  ex  longa  experientia, 
inter  vulgatissimas  validissimasque  hujus  morbi 
causas  semper  enumerantur.  Ex  his  colligi  po¬ 
test  quicquid  corpus  plurimum  perturbat  jecoris 
inflammationem,  ex  sanguinis  congestione,  movere 
posse ;  fortasseque  omnes  pari  modo  agunt.  Dic¬ 
tum  est  ingentes  calores  aut  coeli  aut  tempestatis 
hunc  morbum  saepe  movere  ;  verum  hoc  dubium 
esse  videtur,  siquidem  plures  medici,  qui  summa 
experientia  in  hoc  malo  fruuntur,  hanc  vulgarem 
opinionem  veram  esse  negant.  Ex  his  Doctor 
Johnson  est,  de  quo  jam  dixi ;  quique,  loquens 
de  hac  re,  insequentia  verba  habet ;  “  Dr  Saun- 

DEUS  and  some  others  have  set  down  lieat  as 
an  exciting  eause  of  inflammation  ;  but  tbis  was 
merely  hypotbesis,  for,  from  attentive  observa- 
tion,  I  am  persuaded  that,  even  in  tropical  cli- 
mates,  nine  cases  out  of  ten  of  acute  Hepatitis  owe 
their  immediate  existence  to  the  application  of 
cold.”  Frigoris  autem  actionem  hoc  modo  expli¬ 
cat  :  “  A  high  range  of  temperature,  by  aug- 
menting  beyond  the  natural  Standard  the  cuta- 
neous  and  biliary  secretions,  debilitates  the  ves- 
sels  by  which  those  secretions  are  carried  oii,  and 
renders  them  more  easily  struck  torpid  on  the 
application  of  cold ;  the  consequence  of  which  is 
a  temporary  obstruction  to  the  free  transmission 
of  blood  from  the  portal  to  the  general  circula- 
tion,  the  frequent  repetition  of  which  is  the  per¬ 
manent  source  of  Hepatic  inflammation  in  hot  cli- 
mates.”  Quod  si  vero  negamus  vehementes  ca¬ 
lores  causam  excitantem  morbi  esse,  eosdem  certe 
inter  praedisponentes  causas  enumerare  debemus, 
ut  qui  corpus  magis  obnoxium  frigori  reddant  j 
atque  ita,  non  modo  explicatio  quam  afiert  Df 
Johnson  verisimilis  est,  sed  etiam  constat  auc¬ 
toritas  veterum  scriptorum  omniumque  aliorum, 
qui  affirmant  morbum  longe  frequentiorem  locis 
aestuosis  esse. 


IG  BE  JECORIS  INFLAMMATIONE, 


j? 

i 

DE  INFLAMMATIONIS  JECORIS  CURATIONE, 

Ventum  est  nunc  ad  hanc  partem  argumenti 
nostri,  quae  plurimum  curam  studiumque  medici 
desiderat,  quaeque  ut  quam  maxime  perfecta  sit, 
solum,  vel  certe  praecipuum  consilium  est  reliqua¬ 
rum  omnium  partium  notitiae.  Hic  enim  ratio¬ 
nalis  medicus  ah  audaci  empirico  maxime  discer¬ 
nitur,  atque  hic  demum  quicquid  prius  aut  in 
physiologia  aut  in  pathologia  perceperit  utile  esse 
incipit,  potestque  non  raro  hominem  ab  instante 
morte  corripere.  In  hoc  morbo  tamen,  tanquam 
in  caeteris  omnibus,  ratio  curandi  quodammodo  di¬ 
versa  esse  debet,  pro  aut  diversitate  aut  vehemen¬ 
tia  signorum,  sic  tamen,  ut  vulgaria  remedia  in¬ 
flammationis  nunquam  non  idonea  sint..  Ad  haec 
verum  antequam  confugimus,  proderit  fortasse  ab 
initio  protinus  morbi  vomitorium  dedisse,  quo 
corruptum  fel  ejiciatur.  Summa  autem  curationis 
est  in  sanguinis  missione,  quae  quam  maxima  esse 
debet,  pro  natura  corporis  aegrique  viribus.  San¬ 
guis  autem  mitti  debet,  si  morbus  gravis  est, 
non  modo  a  brachio,  sed  etiam  a  corrupto  latere 

per  hirudines,  quae  interdum  maxime  adjuvant. 
Quod  si  hoc  modo  igitur  signa  inflammatoria  ali¬ 
quatenus  levata  fuerint>  proximum"  est  alvum  re¬ 
frigerantibus  purgantibus  laxare,  eandemque  so¬ 
lutiorem"  similibus  remediis  usque  tenere.  Ad 
haec  utile  erit  quoque  cursum  sanguinis  a  partibus 
interioribus  avertere,  per  vesicatoria  setaceave 
aut  iis  similia  ;  sin  vero  levior  est  morbus  quam 
ut  tam  vehementia  remedia  postulet,  possumus 
idem  per  medicamenta  sudorifica  efficere.  His 
igitur  similibusque  remediis  primum  pugnan- 
'  dum  est,  quo  morbus,  si  fieri  potest,  per  resolu¬ 
tionem  finiatur.  Quod  si  vetustior  morbus  esse 
coepi tj  idque  ita  ut  metus  sit  instantis  suppura¬ 
tionis,  eadem  remedia  etiam  audacius  adhibenda 
“^sunt  Nsanguis  iterum  iterumque  mittendus  est,  e 
brachio  et  ex  parte,  copia  quam  maxima  quam 
'^iiominis  robora  patiuntur.  Dr  Ballingall  *, 
^  ibi  ubi  agit  de  sanguinis  missione  ad  suppuratio- 
^  nem  arcendam,  sequentia  verba  habet  :  For 

^ -this  purpose  I  have  employed  bloodletting  to  a 
-  2  much  lafger  extent  than  what  the  state  of  the 
^^pulsCj  the  height  of  the  symptoms,  or  the  habit 

of  the  patient  would  seem  to  deniand.  Of  this 
I  can  safely  say,  that  I  have  iiever  had  occasioii 
to  repent,  and  that  the  more  I  practised  it,  the 
more  confident  I  became  in  its  use.” 

Quod  ad  purgantia  vero  pertinet,  quae  in  hoe 
morbo  idonea  sunt,  summa  controversio  est ;  si¬ 
quidem  alii  salina  purgantia  plurimum  laudant, 
alii  pariter  vituperant.  Haec  vero  fortasse,  quo¬ 
ties  morbus  lenis  est,  possunt  simul  cum  sanguinis 
missione  jecoris  inflammationem  veluti  pulmonis, 
ex  toto  discutere ;  sin  vero  gravior  est,  ut  inquit 
Johnson,  opus  est  medicamento  aliquo  quod, 
non  modo  inflammationem  minuat,  verum  etiam 
jecoris  actionem  corrigat,  atque  ita  hominem  a 
periculo  longae  inflammationis  liberet.  Ad  haec 
praecipuum  medicamentum  hydrargyrum  est;  quod 
potest  adhiberi  forma  submuriatis  hydrargyri, 
vel  vulgaris  pilulae  hydrargyri,  quae  commode  con¬ 
jungitur  cum  validiore  aliquo  medicamento,  uti 

.■ri'' 

cum  extracto  colocynthidis,  quo  simul  cum  pro¬ 
pria  actione  in  jecur,  alvum  quoque  recte  solvat. 
Ili  Hydrargyrum  autem  dando,  par  cura  adhi¬ 
benda  est  ut  satis  diu,  et  ne  nimis  diu,  detur  ;  si¬ 
quidem  par  periculum  ex  utroque  est  ;  fortasse 
optimum  est  os  leviter  medicamento  afficercj  ejus- 
que  actionem  diuturnam  potius  quam  vehemen- 

tem  movere.  Dictum  est  hydrargyrum  alienuu^ 
esse  in  corporibus  strumosis ;  siquis  igitur  metus 

(  ijk 

ab  eo  est,  possumus  in  vicem  ejus  dare  'acidum  ni- 

. .  '>  '■  ■ 

tricum,  ex  magna  copia  aquae  vel  mucilaginis, 
quod  fortasse  pariter  prodest  in  habitu  corporis 

J»,  i 

mutando,  atque  in  jecoris  actione  corrigendo. 

Haec  igitur  praecipua  remedia  sunt  (simul  cum 

-.A.-  ' 

summa  quiete  et  abstinentia,  quae  in  omnibus 

Ex¬ 
acutis  inflammationibus  imprimis  necessariae  sunt) 

quibus  inflammatio  jecinoris  maxime  discutitur.^ 
Quod  si  vero  jecur  indurescere,  vel  morbus  lon¬ 
gam  suam  formam  induere  coepit,  alia  curatione 

.-1*' 

opus  est.  In  priori  exemplo,  secundum  Docto- 

'Ca  ^ 

rem  Pemberton,  nullum  medicamentum  magis 
quam  Taraxacum  valet;  cujus  extractum  ad  dracli? 
mam  dimidiam  quotidie  datur.  In  posteriore, 
idonea  sunt  setacea  fonticulique  et  crebra  vesica- 
toria,  simul  cum  hydrargyro  acidove  nitrico,  et 
omnibus  partibus  ejus  curationis  qua  sanitas,  cum 
ventriculi  intestinorumque,  tum  universi  corpo¬ 
ris,  integra  servatur.  Has  singulas  curiose  pror? 
ponere  supervacuum  esse  videtur,  neque  huic  loco 
idoneum ;  siquidem  de  Acuta  solum  Inflamma¬ 
tione  loqui  statueram,  ej usque  curationem,  quan¬ 
tum  potui,  jam  protuli. 

'  ? '  '  E-} 

